અમદાવાદઃ ગુજરાત ભાજપમાંથી ગુરુવારે વધુ એક વિકેટ ખરી ગઈ. ગુજરાતના પૂર્વ મુખ્યમંત્રી શંકર સિંહ વાઘેલાના દીકરા મહેન્દ્ર સિંહ વાઘેલાએ ભારતીય જનતા પાર્ટીમાંથી રાજીનામું આપી દીધું છે. મહેન્દ્ર વાઘેલા 3 મહિના પહેલા જ ભાજપમાં જોડાયા હતા. પહેલા મહેન્દ્ર સિંહ વાઘેલા કોંગ્રેસમાં હતા. એમણે ગુજરાત ભાજપના અધ્યક્ષ જીતૂ વાઘાણીને લેટર લખીને પોતાનું રાજીનામું સોંપી દીધું છે. એવું જણાવવામાં આવી રહ્યું છે કે મહેન્દ્રસિંહ વાઘેલાએ અંગત કારણોસર રાજીનામું આપ્યું છે.